Document ID: 31993R2959

KOMISSION ASETUS (ETY) N:o 2959/93,
annettu 27 päivänä lokakuuta 1993,
toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun neuvoston asetuksen (ETY) N:o 3677/90 soveltamisesta ja muuttamisesta annetun asetuksen (ETY) N:o 3769/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen 13 päivänä joulukuuta 1990 annetun neuvoston asetuksen (ETY) N:o 3677/90(1), sellaisena kuin se on muutettuna asetuksella (ETY) N:o 900/92(2), ja erityisesti sen 10 artiklan 3 kohdan,
ottaa huomioon asetuksen (ETY) N:o 3677/90 soveltamisesta ja muuttamisesta annetun komission asetuksen (ETY) N:o 3769/92(3), jäljempänä 'perusasetus`,
sekä katsoo, että
tietyt huumausaineiden ja psykotrooppisten aineiden laittomassa valmistuksessa käytettävät, perusasetuksen liitteessä olevassa 2 ja 3 luokassa esitetyt aineet ovat kohdennetun valvonnan alaisia ja niihin sovelletaan vientilupajärjestelmää, kun ne on tarkoitettu tiettyihin arkaluonteisiksi yksilöityihin maihin,
luettelot arkaluonteisista määräpaikoista, luokiteltujen aineiden mukaisesti, on esitetty asetuksen (ETY) N:o 3769/92 liitteissä II ja III,
arkaluonteisten määräpaikkojen yksilöiminen perustuu siihen, että jokin maa on tekemisissä joko huumausaineiden tai psykotrooppisten aineiden valmistuksen tai muiden huomioon otettavien seikkojen kanssa, kuten sellaisen maan maantieteellinen läheisyys, jossa näitä huumausaineita tai aineita tuotetaan,
komissio suosii yhteistä lähestymistapaa kunkin asianomaisen maan kanssa kyseisten arkaluonteisten määräpaikkojen yksilöimiseksi, yksimielisesti jäsenvaltioiden valtuuskuntien kanssa,
tällainen lähestymistapa on omaksuttu tiettyjen kyseisten maiden kanssa niiden sisällyttämiseksi luetteloon arkaluonteisista määräpaikoista ja ensimmäinen luettelo maista on laadittu ja liitetty asetukseen (ETY) N:o 3769/92,
tätä luetteloa on nyt täydennettävä siltä osin kuin kyseiset yhteydet ovat asetuksen (ETY) N:o 3769/92 hyväksymisen jälkeen johtaneet uusiin todellisiin tuloksiin, ja selvyyden vuoksi olisi siis korvattava kyseisen asetuksen liitteet II ja III, ja
tässä asetuksessa säädetyt toimenpiteet ovat huumausaineiden valmistuksessa käytettäviä aineita käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3769/92 liitteet II ja III tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä lokakuuta 1993.

Labels: 3
1
5
11